\begin{RTL}
\NormalFont\ShortTitle{ناحُومؔ}

{\MT ناحُومؔ

\par }{\MTB کی نبُوّت



\par }\ChapOne{1}{\PP \VerseOne{1}نینوہؔ کی بابت نبُوّت۔ ناحُومؔ القوشی کی رُویا کی کِتاب۔


\par }{\BB \par }
{\SH نینوہؔ کے خِلاف یَاہوِہ کا قہر
\par }
{\Q \VS{2}یَاہوِہ غیّور ہیں اَور اِنتقام لینے والے خُدا ہیں؛

\par }{\QB یَاہوِہ اِنتقام لیتے ہیں اَور غضب سے معموُر ہیں۔

\par }{\Q یَاہوِہ اَپنے مُخالفوں سے اِنتقام لیتے ہیں

\par }{\QB اَور اَپنے دُشمنوں کے خِلاف اَپنے قہر کو نازل کرتے ہیں۔


\par }{\Q \VS{3}یَاہوِہ قہر کرنے میں دھیمے اَور قُوّت میں غنی ہیں؛

\par }{\QB یَاہوِہ مُجرم کو بے سزا نہ چھوڑیں گے۔

\par }{\Q اُن کی راہ بگُولہ اَور گِردباد میں سے ہوکر گُزرتی ہے

\par }{\QB اَور بادل اُن کے پاؤں کی گَرد ہیں۔


\par }{\Q \VS{4}وہ سمُندر کو ڈانٹتے ہیں اَور اُسے سُکھا دیتے ہیں؛

\par }{\QB وہ سَب دریاؤں کو سُکھا دیتے ہیں۔

\par }{\Q باشانؔ اَور کرمِلؔ سُوکھ جاتے ہیں

\par }{\QB اَور لبانونؔ کی کونپلیں مُرجھا جاتی ہیں۔


\par }{\Q \VS{5}اُن کے سامنے پہاڑ کانپتے ہیں

\par }{\QB اَور ٹیلے پگھل جاتے ہیں۔

\par }{\Q اُن کے سامنے تمام دُنیا

\par }{\QB اَور اُن میں رہنے والے تھرتھراتے ہیں۔


\par }{\Q \VS{6}اُن کے قہر کا سامنا کون کر سکتا ہے؟

\par }{\QB اَور کون اُن کے ہیبت ناک غضب کو برداشت کر سَکتا ہے؟

\par }{\Q اُن کا غُصّہ آگ کی طرح نازل ہوتاہے؛

\par }{\QB اُن کے سامنے چٹّانیں لرز جاتی ہیں۔


\par }{\BB \par }
{\Q \VS{7}یَاہوِہ بھلےہیں اَور،

\par }{\QB مُصیبت میں پناہ گاہ ہیں۔

\par }{\Q جو اُن پر توکّل رکھتے ہیں، وہ اُن کی فکر کرتے ہیں،


\par }{\QB \VS{8}لیکن وہ ایک بڑے سیلاب سے

\par }{\Q نینوہؔ کو تباہ کر دیں گے؛

\par }{\QB وہ اَپنے دُشمنوں کو تاریکی میں کھدیڑ دیں گے۔


\par }{\BB \par }
{\Q \VS{9}یَاہوِہ کے خِلاف جو بھی منصُوبہ باندھیں گے

\par }{\QB وہ اُسے مٹا دیں گے؛

\par }{\QB مُصیبت دوبارہ نہ آئے گی۔


\par }{\Q \VS{10}کیونکہ چاہے اُن کے دُشمن اُلجھے ہُوئے کانٹوں کی مانند پیچیدہ

\par }{\QB اَور اَپنی مَے سے متوالے ہوں؛

\par }{\QB تَو بھی وہ سُوکھنے کھونٹوں کی طرح جَل کر بھسم ہو جایٔیں گے۔


\par }{\Q \VS{11}اَے نینوہؔ، تُجھ میں سے ایک شخص نِکلا ہے،

\par }{\QB جو یَاہوِہ کے خِلاف بُرے منصُوبہ باندھتا ہے

\par }{\QB اَور بُرائی کی سازش کرتا ہے۔


\par }{\PP \VS{12}یَاہوِہ یُوں فرماتے ہیں:

\par }{\Q اگرچہ اُن کے مددگار بے شُمار ہیں،

\par }{\QB تو بھی وہ نِیست و نابود کر دئیے جایٔیں گے اَور وہ مِٹ جایٔیں گے۔

\par }{\Q اَے یہُوداہؔ، اگرچہ مَیں نے تُجھے بہت ستایا ہے،

\par }{\QB تو بھی پھر کبھی مَیں تُجھے اَور دُکھ نہ دُوں گا۔


\par }{\Q \VS{13}اَب مَیں تمہاری گردن پر رکھے اُن کا جُوا توڑ ڈالُوں گا

\par }{\QB اَور تمہاری بِیڑیوں کو ٹکڑے ٹکڑے کر دُوں گا۔


\par }{\BB \par }
{\Q \VS{14}اَے نینوہؔ، تمہاری بابت یَاہوِہ نے ایک حُکم دیا ہے،

\par }{\QB تمہاری نَسل باقی نہ رہے گی،

\par }{\Q میں تمہاری کھودی ہُوئی مورتوں اَور ڈھالے ہُوئے بُتوں کو

\par }{\QB جو تمہارے معبُودوں کے بُت خانوں میں رکھی ہیں، تباہ کر دُوں گا۔

\par }{\Q چونکہ تُو نکمّا ہے،

\par }{\QB اِس لئے میں تمہاری قبر کھودوں گا۔


\par }{\BB \par }
{\Q \VS{15}اُن پہاڑوں کی طرف نظر اُٹھاکر،

\par }{\QB اُس کے پاؤں کو دیکھ جو خُوشخبری لاتا،

\par }{\QB اَور سلامتی کا اعلان کرتا ہے!

\par }{\Q اَے یہُوداہؔ، اَپنی عیدیں منا،

\par }{\QB اَور اَپنی مَنّتیں پُوری کر۔

\par }{\Q کیونکہ پھر بدکار تُجھ پر حملہ نہ کریں گے؛

\par }{\QB کیونکہ وہ مُکمّل طور سے فنا کر دئیے جایٔیں گے۔




\par }\Chap{2}{\SH نینوہؔ برباد ہوگا
\par }
{\Q \VerseOne{1}اَے نینوہؔ، ایک حملہ آور تُجھ پر چڑھ آیا ہے،

\par }{\QB اَپنے قلعہ کو محفوظ رکھ،

\par }{\QB راہ کی نگہبانی کر،

\par }{\QB کمر کس لے،

\par }{\QB اَور اَپنی ساری طاقت کو جمع کر۔


\par }{\BB \par }
{\Q \VS{2}یَاہوِہ یعقوب کی ساری شان و شوکت کو،

\par }{\QB اِسرائیل کی شان کی مانند بحال کرےگا،

\par }{\Q اگرچہ غارت کرنے والوں نے اُنہیں غارت کر دیا ہے

\par }{\QB اَور اُن کے تاک کی شاخوں کو اُجاڑ دیا ہے۔


\par }{\BB \par }
{\Q \VS{3}تیّاری کے دِن اُس کے جنگی بہادروں کی ڈھالیں سُرخ ہیں؛

\par }{\QB جنگی مَرد قِرمزی لباس پہنے ہیں۔

\par }{\Q تیّاری کے دِن اُن کے رتھوں کی فولاد چمچماتی ہے؛

\par }{\QB صنوبر کے نیزے لہرا رہے ہیں۔


\par }{\Q \VS{4}راستوں پر رتھ تیزی سے دَوڑ رہے ہیں،

\par }{\QB وہ چَوک کے میدان میں اِدھر سے اُدھر دَوڑ رہے ہیں۔

\par }{\Q وہ مشعلوں کی مانند دِکھائی دیتے ہیں؛

\par }{\QB وہ بجلی کی مانند کوند رہے ہیں۔


\par }{\BB \par }
{\Q \VS{5}وہ اَپنے مُنتخب فَوجیوں کو بُلاتا ہے،

\par }{\QB پر وہ اَپنے راستوں پر ٹھوکر کھاتے ہیں۔

\par }{\Q اَور شہرپناہ سے ٹکراتے ہیں؛

\par }{\QB حِفاظت کرنے والی آڑ اَپنی جگہ پر رکھ دی گئی ہے۔


\par }{\Q \VS{6}دریاؤں کے پھاٹک کھُل جاتے ہیں،

\par }{\QB اَور محل ڈھیر ہوکر رہ جاتے ہیں۔


\par }{\Q \VS{7}یہ طے ہو چُکاہے کہ شہر والے،

\par }{\QB جَلاوطنی میں لے جائے جایٔیں۔

\par }{\Q اُن کی لونڈیاں قُمریوں کی طرح ماتم کریں،

\par }{\QB اَور چھاتِیاں پیٹیں۔


\par }{\Q \VS{8}نینوہؔ ایک حوض کی مانند ہے،

\par }{\QB اُس کا پانی نکالا جا رہاہے۔

\par }{\Q لوگ چِلاّتے ہیں، ”ٹھہرو، ٹھہرو،“

\par }{\QB پر کویٔی مُڑ کر نہیں دیکھتا۔


\par }{\Q \VS{9}چاندی لُوٹو!

\par }{\QB سونا لُوٹو!

\par }{\Q مال کی کویٔی اِنتہا نہیں،

\par }{\QB خزانوں میں دولت کثرت سے ہے!


\par }{\Q \VS{10}وہ خالی ہے، لُوٹ لیا گیا ہے، ویران ہے!

\par }{\QB دِل پگھل جاتے ہیں، گھُٹنے لڑکھڑاتے ہیں،

\par }{\QB جِسم کانپتے ہیں، ہر چہرہ زرد ہو جاتا ہے۔


\par }{\BB \par }
{\Q \VS{11}اَب شیر کی ماند کہاں ہے،

\par }{\QB وہ جگہ جہاں وہ اَپنے بچّوں کو خُوراک کھِلاتے تھے،

\par }{\Q شیر، شیرنی اَور اُن کے بچّے کہاں گیٔے،

\par }{\QB جہاں وہ بے خوف پھرا کرتے تھے؟


\par }{\Q \VS{12}شیرببر اَپنے بچّوں کے لیٔے بہت شِکار مارتا تھا،

\par }{\QB اَور اَپنی شیرنی کے لیٔے شِکار کا گلا گھونٹتا تھا،

\par }{\Q اَور اَپنی ماندوں کو شِکار سے،

\par }{\QB اَور غاروں کو پھاڑے ہوئے جانوروں سے بھر دیتا تھا۔


\par }{\BB \par }
{\Q \VS{13}قادرمُطلق یَاہوِہ فرماتے ہیں،

\par }{\QB ”مَیں تیرا مُخالف ہُوں،

\par }{\Q مَیں تمہارے رتھوں کو دُھواں بنا دُوں گا،

\par }{\QB اَور تلوار تمہارے جَوان شیروں کو نگل جائے گی۔

\par }{\QB میں زمین پر تمہارے لیٔے کویٔی شِکار نہیں چھوڑوں گا۔

\par }{\Q تمہارے قاصِدوں کی آوازیں،

\par }{\QB پھر کبھی سُنایٔی نہ دیں گی۔“




\par }\Chap{3}{\SH نینوہؔ پر ماتم
\par }
{\Q \VerseOne{1}خُونی شہر پر افسوس،

\par }{\QB وہ جھُوٹ

\par }{\Q اَور غارت گری سے بھرا ہُواہے

\par }{\QB وہ کبھی جُرم سے باز نہیں رہتا!


\par }{\Q \VS{2}چابک کے چٹخنے کی آواز،

\par }{\QB پہیّوں کی کھڑکھڑاہٹ،

\par }{\Q گھوڑوں کی ٹاپ،

\par }{\QB اَور رتھوں کے ہچکولوں کی آواز!


\par }{\Q \VS{3}حملہ آور لشکر،

\par }{\QB تلواروں کی چمک،

\par }{\QB اَور بھالوں کی جھلک!

\par }{\Q مقتولوں کے ڈھیر،

\par }{\QB لاشوں کے انبار،

\par }{\Q بے شُمار لاشیں،

\par }{\QB جِن سے لوگ ٹھوکریں کھاتے ہیں۔


\par }{\Q \VS{4}یہ سَب اُس کسبی اَور فاحِشہ کی بدکاری کے سبب سے ہے،

\par }{\QB جِس نے فاحِشہ پن سے قوموں کو،

\par }{\Q اَور جادُو سے لوگوں کو

\par }{\QB غُلام بنا لیا ہے۔


\par }{\BB \par }
{\Q \VS{5}قادرمُطلق یَاہوِہ فرماتے ہیں کہ مَیں تیرا مُخالف ہُوں۔

\par }{\QB مَیں تُجھے تمہارے مُنہ تک ننگا کروں گا۔

\par }{\Q اَور قوموں کو تیرا ننگا پن دِکھاؤں گا،

\par }{\QB اَور مملکتوں کو تمہاری برہنگی دِکھاؤں گا۔


\par }{\Q \VS{6}مَیں تمہارے اُوپر گندگی ڈالُوں گا،

\par }{\QB میں نفرت کا سلُوک کروں گا

\par }{\QB تُجھے رُسوا کروں گا۔


\par }{\Q \VS{7}جو کویٔی تُجھ پر نظر کرےگا بھاگ جائے گا،

\par }{\QB اَور کہے گا نینوہؔ برباد ہو رہاہے، کون اُس کے لیٔے ماتم کرےگا؟

\par }{\QB مَیں تمہارے لیٔے تسلّی دینے والا کہاں سے لاؤں؟


\par }{\BB \par }
{\Q \VS{8}کیا تُو تھیبیس سے بڑھ کر ہے،

\par }{\QB جو دریائے نیل پر بسا ہُواہے،

\par }{\QB اَور اُس کے چاروں طرف پانی ہے؟

\par }{\Q ندی اُس کی مُحافظ تھی،

\par }{\QB اَور پانی اُس کی دیوار تھا۔


\par }{\Q \VS{9}کُوشؔ اَور مِصر اُس کی بے اِنتہا طاقت تھے؛

\par }{\QB فُوطؔ اَور لیبیا اُس کے حمایتی تھے۔


\par }{\Q \VS{10}تو بھی وہ اسیر ہُوا اَور جَلاوطنی میں گیا۔

\par }{\QB ہر گلی کے نکّڑ پر

\par }{\Q اُس کے دُودھ پیتے بچّے پٹک کر ٹکڑے کر دئیے گیٔے۔

\par }{\QB اُس کے مُعزّز

\par }{\Q لوگوں پر قُرعہ ڈالے گیٔے،

\par }{\QB اَور اُس کے سارے بُزرگ زنجیروں میں جکڑ دئیے گیٔے۔


\par }{\Q \VS{11}تُو بھی متوالا ہو جائے گا؛

\par }{\QB تُو دُشمن سے بچنے کے لیٔے پناہ مانگے گا

\par }{\QB اَور خُود کو چُھپائے گا۔


\par }{\BB \par }
{\Q \VS{12}تمہارے سارے قلعے اَنجیر کے درختوں کی مانند ہوں گے

\par }{\QB جِن پر پہلی فصل کے پکے پھل لگے ہُوں؛

\par }{\Q جَب اُن کو ہلایا جاتا ہے،

\par }{\QB تو کھانے والے کے مُنہ میں پھل گرتا ہے۔


\par }{\Q \VS{13}اَپنے جنگی بہادروں کو دیکھ۔

\par }{\QB تمہارے مَرد عورتیں بَن گیٔے ہیں!

\par }{\Q تمہارے مُلک کے پھاٹک

\par }{\QB تمہارے دُشمنوں کے لیٔے کھُل گیٔے ہیں؛

\par }{\QB آگ اڑبنگوں کو کھا گئی۔


\par }{\BB \par }
{\Q \VS{14}محاصرے کے لیٔے پانی بھر لے،

\par }{\QB اَپنے قلعوں کو مضبُوط کر!

\par }{\Q مٹّی تیّار کر،

\par }{\QB روند کر مَسالہ بنا،

\par }{\QB اینٹ کے سانچے کی مرمّت کر!


\par }{\Q \VS{15}وہاں آگ تُجھے کھا جائے گی؛

\par }{\QB تلوار تُجھے کاٹ ڈالے گی

\par }{\QB اَور ٹِڈّی کی طرح تُجھے کھا جائے گی۔

\par }{\Q ٹِڈّیوں کی طرح

\par }{\QB اَپنا شُمار بڑھا!


\par }{\Q \VS{16}تُم نے اَپنے سوداگروں کو

\par }{\QB آسمان کے سِتاروں سے زِیادہ بڑھا لیا ہے،

\par }{\Q لیکن وہ ٹِڈّیوں کی طرح چٹ کرکے

\par }{\QB اُڑ جاتے ہیں۔


\par }{\Q \VS{17}تمہارے مُحافظ ٹِڈّیوں کے غول کی مانند ہیں،

\par }{\QB تمہارے سردار ٹِڈّیوں کے غول کی طرح ہیں

\par }{\QB جِس کی ٹِڈّیاں سردی کے دِن دیوار کے شگافوں میں پناہ لیتی ہیں۔

\par }{\Q لیکن سُورج نکلتے ہی اُڑ جاتی ہیں،

\par }{\QB کویٔی نہیں جانتا کہاں۔


\par }{\BB \par }
{\Q \VS{18}اَے اشُور کے بادشاہ، تمہارے چرواہے اُونگھتے ہیں؛

\par }{\QB تمہارے سردار آرام سے سَو رہے ہیں۔

\par }{\Q تمہاری رعایا پہاڑوں پر مُنتشر ہو گئی

\par }{\QB اُنہیں جمع کرنے والا کویٔی نہیں۔


\par }{\Q \VS{19}کویٔی چیز تمہارے زخموں کو شفا نہیں دے سکتی؛

\par }{\QB تیرا زخم لاعلاج ہے۔

\par }{\Q جو کویٔی تمہارے بارے میں سُنتا ہے

\par }{\QB وہ تمہاری بربادی پر خُوش ہوکر تالی بجاتا ہے،

\par }{\Q کیونکہ کون ہے

\par }{\QB جِس نے تیرا ظُلم نہیں سہا؟

\par }\end{RTL}
