\begin{RTL}
\NormalFont\ShortTitle{نوحہ}

{\MT نوحہ

\par }{\MTB کی کِتاب



\par }\PoetryChap{1}{\Q \VerseOne{1}وہ بستی کیسی ویران پڑی ہے

\par }{\QB جہاں کسی زمانہ میں لوگوں کی چہل پہل تھی

\par }{\Q اَب کیسی بِیوہ کی مانند ہو گئی ہے!

\par }{\QB جو کبھی قوموں میں ممتاز تھی،

\par }{\Q وہ جو صوبوں کی ملِکہ تھی

\par }{\QB اَب وہ غُلام بَن گئی ہے۔


\par }{\BB \par }
{\Q \VS{2}وہ رات کو زار زار روتی ہے،

\par }{\QB اَور اُس کے رخساروں پر آنسُو ڈھلکتے ہیں۔

\par }{\Q اُس کے تمام عاشقوں میں

\par }{\QB اَب کویٔی نہیں جو اُسے تسلّی دے۔

\par }{\Q اُس کے سبھی دوستوں نے اُس سے بےوفائی کی؛

\par }{\QB اَور وہ اُس کے دُشمن بَن گیٔے۔


\par }{\BB \par }
{\Q \VS{3}ذِلّت اَور سخت مشقّت کے سبب سے،

\par }{\QB بنی یہُوداہؔ جَلاوطن ہُوا۔

\par }{\Q وہ مُختلف قوموں کے درمیان سکونت پذیر ہے؛

\par }{\QB لیکن اُسے کہیں راحت کی جگہ نہیں ملتی۔

\par }{\Q جِتنوں نے اُس کا تعاقب کیا

\par }{\QB اُنہُوں نے اُسے اُس کی غمگینی کی حالت میں جا لیا۔


\par }{\BB \par }
{\Q \VS{4}صِیّونؔ کی راہیں ماتم کرتی ہیں،

\par }{\QB کیونکہ اُس کی مُقرّرہ عیدوں کے لیٔے کویٔی نہیں آتا۔

\par }{\Q اُس کے تمام پھاٹک ویران پڑے ہیں،

\par }{\QB اُس کے کاہِنؔ آہیں بھرتے ہیں،

\par }{\Q اُس کی دوشیزائیں مُصیبت زدہ ہیں،

\par }{\QB اَور وہ شدید تکلیف میں ہے۔


\par }{\BB \par }
{\Q \VS{5}اُس کے حریف اُس کے آقا بَن گیٔے ہیں؛

\par }{\QB اُس کے دُشمن آرام سے ہیں۔

\par }{\Q اُس کے گُناہوں کی کثرت کے باعث

\par }{\QB یَاہوِہ نے اُسے دُکھ دیا ہے۔

\par }{\Q دُشمنوں کے ہاتھوں گِرفتار ہوکر،

\par }{\QB اُس کے بچّے جَلاوطن ہو گئے۔


\par }{\BB \par }
{\Q \VS{6}صِیّونؔ کی بیٹی کی

\par }{\QB تمام شان و شوکت جاتی رہی۔

\par }{\Q اُس کے اُمرا اُن ہِرنوں کی مانند ہو گئے ہیں

\par }{\QB جنہیں چراگاہ نہیں ملتی؛

\par }{\Q اَور وہ تعاقب کرنے والے کے سامنے سے

\par }{\QB کمزوری کی حالت میں بھاگ نکلے ہیں۔


\par }{\BB \par }
{\Q \VS{7}اَپنے دُکھ اَور بدحواسی کے عالَم میں

\par }{\QB یروشلیمؔ کو اَپنے تمام خزانے یاد آتے ہیں

\par }{\QB جو قدیم زمانہ میں اُس کی مِلکیّت تھے۔

\par }{\Q جَب اُس کے لوگ دُشمنوں کے ہاتھ پڑے،

\par }{\QB تَب کویٔی اُس کا مددگار نہ ہُوا۔

\par }{\Q اُس کے دُشمنوں نے اُس کی طرف دیکھا

\par }{\QB اَور اُس کی تباہی کا مذاق اُڑایا۔


\par }{\BB \par }
{\Q \VS{8}یروشلیمؔ نے سنگین گُناہ کیا

\par }{\QB اُس کی حالت ایک نجِس عورت کی طرح ہو گئی۔

\par }{\Q جو اُس کا اِحترام کرتے تھے وہ اَب اُس کی تحقیر کرتے ہیں،

\par }{\QB کیونکہ اُنہُوں نے اُس کی برہنگی دیکھی ہے؛

\par }{\Q جو خُود کراہتی ہے

\par }{\QB اَور مُنہ پھیر لیتی ہے۔


\par }{\BB \par }
{\Q \VS{9}اُس کی نَجاست اُس کے دامن سے لگی ہویٔی ہے؛

\par }{\QB اُس نے اَپنے اَنجام کا خیال نہیں کیا۔

\par }{\Q اُس کا زوال حیران کُن تھا،

\par }{\QB اَور اُسے تسلّی دینے والا کویٔی نہ تھا۔

\par }{\Q ”اَے یَاہوِہ! میری ذِلّت پر نظر کریں،

\par }{\QB کیونکہ میرا دُشمن مُجھ پر غالب آ چُکاہے۔“


\par }{\BB \par }
{\Q \VS{10}دُشمن نے اُس کے سارے خزانوں پر ہاتھ ڈالا ہے؛

\par }{\QB اُس نے غَیراِسرائیلی کو

\par }{\QB اَپنے پاک مَقدِس میں داخل ہوتے ہُوئے دیکھاہے۔

\par }{\Q جنہیں آپ نے اَپنے مجمع میں

\par }{\QB داخل ہونے سے منع کیا تھا۔


\par }{\BB \par }
{\Q \VS{11}اُس کے تمام باشِندے

\par }{\QB روٹی کی تلاش میں کراہتے ہیں؛

\par }{\Q اَور اَپنی جان بچانے کے لیٔے

\par }{\QB اَپنی قیمتی چیزیں روٹی کے عوض دے ڈالتے ہیں۔

\par }{\Q ”دیکھو اَے یَاہوِہ، مُجھ پر نظر کریں،

\par }{\QB کیونکہ مَیں ذِلّت کا شِکار ہُوں۔“


\par }{\BB \par }
{\Q \VS{12}اَے تمام راہ گیرو، کیا تُمہیں اِس کا قطعی احساس نہیں؟

\par }{\QB چاروں طرف نظر دَوڑاؤ اَور دیکھو۔

\par }{\Q کیا مُجھ پر آئی ہُوئی تکلیف کی طرح

\par }{\QB کویٔی اَور تکلیف بھی ہے،

\par }{\Q جسے یَاہوِہ نے اَپنے قہر شدید کے دِن

\par }{\QB مُجھ پر نازل کیا؟


\par }{\BB \par }
{\Q \VS{13}”اُنہُوں نے عالمِ بالا سے

\par }{\QB میری ہڈّیوں کے لیٔے آگ بھیجی۔

\par }{\Q اُنہُوں نے میرے قدموں کے لیٔے جال بچھایا

\par }{\QB اَور مُجھے واپس پھیر دیا۔

\par }{\Q اُنہُوں نے مُجھے سارے دِن کے لیٔے بےبس،

\par }{\QB اَور نڈھال بنا دیا۔


\par }{\BB \par }
{\Q \VS{14}”میرے گُناہ جُوئے میں باندھے گیٔے؛

\par }{\QB جسے اُنہُوں نے اَپنے ہاتھ سے کسا ہے۔

\par }{\Q وہ میری گردن پر آ پڑے ہیں

\par }{\QB خُداوؔند نے مُجھے ناتواں کر دیا ہے۔

\par }{\Q اُنہُوں نے مُجھے اَیسے لوگوں کے حوالہ کیا ہے

\par }{\QB جِن کا میں مُقابلہ نہیں کر سَکتا۔“


\par }{\BB \par }
{\Q \VS{15}خُداوؔند نے میرے درمیان ہی میرے

\par }{\QB تمام سُورماؤں کو ناچیز ٹھہرایا؛

\par }{\Q اَور میرے خِلاف ایک لشکر لا کھڑا کیا

\par }{\QB تاکہ میرے نوجوانوں کو کُچل ڈالیں۔

\par }{\Q بنی یہُوداہؔ کی کنواری بیٹی کو

\par }{\QB اُنہُوں نے اَپنے کولہو میں کُچل ڈالا۔


\par }{\BB \par }
{\Q \VS{16}”اِسی لیٔے مَیں رو رہا ہُوں

\par }{\QB اَور میری آنکھیں آنسُو بہا رہی ہیں۔

\par }{\Q کویٔی بھی میرے پاس نہیں جو مُجھے تسلّی دے،

\par }{\QB یا میری رُوح کو تازہ کر دے۔

\par }{\Q میرے بچّے مُحتاج ہو گئے ہیں

\par }{\QB کیونکہ دُشمن غالب آ چُکاہے۔“


\par }{\BB \par }
{\Q \VS{17}صِیّونؔ اَپنے ہاتھ پھیلائے ہُوئے ہے،

\par }{\QB لیکن اُسے تسلّی دینے والا کویٔی نہیں۔

\par }{\Q یَاہوِہ نے یعقوب کے بارے میں حُکم دیا ہے

\par }{\QB کہ اُس کے ہمسائے اُس کے دُشمن بَن جایٔیں؛

\par }{\Q یروشلیمؔ، اُن کے درمیان

\par }{\QB ناپاکی بَن گیا ہے۔


\par }{\BB \par }
{\Q \VS{18}یَاہوِہ صادق ہیں،

\par }{\QB پھر بھی مَیں نے اُن کے حُکم سے سرکشی کی۔

\par }{\Q اَے تمام لوگو، سُنو؛

\par }{\QB اَور میری اَذیّت پر نظر کرو۔

\par }{\Q میری کنواریاں اَور نوجوان

\par }{\QB جَلاوطن ہو چُکے ہیں۔


\par }{\BB \par }
{\Q \VS{19}مَیں نے اَپنے رفیقوں کو پُکارا

\par }{\QB لیکن اُنہُوں نے مُجھے دھوکا دیا۔

\par }{\Q میرے کاہِنؔ اَور میرے بُزرگ

\par }{\QB شہر ہی میں ہلاک ہو گئے

\par }{\QB جَب وہ اَپنے آپ کو زندہ رکھنے کے لئے کھانے کی تلاش میں تھے۔


\par }{\BB \par }
{\Q \VS{20}دیکھیں اَے یَاہوِہ کہ میں کس قدر پریشان ہُوں!

\par }{\QB مَیں اَندر ہی اَندر پیچ و تاب میں مُبتلا ہُوں،

\par }{\Q میرا دِل مُضطرب ہے،

\par }{\QB کیونکہ مَیں نے سخت بغاوت کی ہے۔

\par }{\Q باہر تلوار بے اَولاد کرتی ہے؛

\par }{\QB اَور گھر میں موت کے سِوا اَور کچھ نہیں۔


\par }{\BB \par }
{\Q \VS{21}لوگوں نے میری آہیں سُنی ہیں،

\par }{\QB لیکن مُجھے تسلّی دینے والا کویٔی نہیں۔

\par }{\Q میرے سَب دُشمنوں نے میری اَذیّت کا حال سُنا ہے؛

\par }{\QB آپ نے جو کیا ہے اِس پر وہ خُوشی مناتے ہیں۔

\par }{\Q کاش کہ آپ وہ دِن جِس کا آپ نے اعلان کیا ہے، لے آئیں

\par }{\QB تاکہ وہ میری طرح ہو جایٔیں۔


\par }{\BB \par }
{\Q \VS{22}”اُن کی تمام شرارت آپ کے سامنے آئے؛

\par }{\QB میرے تمام گُناہوں کے باعث

\par }{\Q جَیسا سلُوک آپ نے مُجھ سے کیا ہے

\par }{\QB وَیسا ہی اُن کے ساتھ کریں۔

\par }{\Q میری آہوں کا شُمار نہیں

\par }{\QB اَور میرا دِل نڈھال ہو چُکاہے۔“


\par }{\BB \par }
{\BB \par }


\PoetryChap{2}{\Q \VerseOne{1}خُداوؔند نے صِیّونؔ کی بیٹی کو

\par }{\QB اَپنے قہر کے بادل سے کس طرح چھُپا دیا ہے!

\par }{\Q اُنہُوں نے اِسرائیل کی شان و شوکت کو

\par }{\QB آسمان سے زمین پر پٹک دیا ہے؛

\par }{\Q اَور اَپنے قہر کے دِن

\par }{\QB اَپنے پاؤں کی چوکی کو یاد نہ کیا۔


\par }{\BB \par }
{\Q \VS{2}خُداوؔند نے یعقوب کی سَب سکونت گاہوں کو

\par }{\QB نہایت بے رحمی سے تباہ کر دیا ہے؛

\par }{\Q اَور اَپنے غضب میں یہُوداہؔ کی بیٹی کے

\par }{\QB تمام قلعے ڈھا دئیے ہیں۔

\par }{\Q اُنہُوں نے اُس کی بادشاہی اَور اُس کے اُمرا کو

\par }{\QB بے عزّتی سے خاک میں مِلا دیا۔


\par }{\BB \par }
{\Q \VS{3}اُنہُوں نے شدید قہر میں

\par }{\QB اِسرائیل کا ہر سینگ کاٹ ڈالا ہے۔

\par }{\Q اُنہُوں نے دُشمن کی آمد پر

\par }{\QB اَپنا داہنا ہاتھ کھینچ لیا ہے۔

\par }{\Q اُنہُوں نے یعقوب کے اَندر اَیسے شُعلوں والی آگ بھڑکا دی ہے

\par }{\QB جو اَپنی چاروں طرف کی ہر چیز کو بھسم کردیتی ہے۔


\par }{\BB \par }
{\Q \VS{4}اُنہُوں نے دُشمن کی طرح کمان کھینچی ہے؛

\par }{\QB اَور اُن کا داہنا ہاتھ تیّار ہے۔

\par }{\Q اُنہُوں نے دُشمن کی طرح اُن سَب کو قتل کر دیا ہے

\par }{\QB جو آنکھوں کو مرغوب تھے؛

\par }{\Q اُنہُوں نے صِیّونؔ کی بیٹی کے خیمہ پر

\par }{\QB آگ کی مانند اَپنا قہر اُنڈیل دیا ہے۔


\par }{\BB \par }
{\Q \VS{5}خُداوؔند دُشمن کی مانند ہے؛

\par }{\QB اُنہُوں نے اِسرائیل کو نگل لیا۔

\par }{\Q اُنہُوں نے اُس کے تمام محل نگل لیٔے

\par }{\QB اَور اُس کے قلعے مِسمار کر دئیے۔

\par }{\Q اُنہُوں نے یہُوداہؔ کی بیٹی کے لیٔے

\par }{\QB ماتم اَور نوحہ میں اِضافہ کر دیا۔


\par }{\BB \par }
{\Q \VS{6}اُنہُوں نے اَپنے مَسکن کو گرا دیا گویا وہ باغ میں لگا ہُوا خیمہ تھا؛

\par }{\QB اُنہُوں نے اَپنی جائے اِجتماع بھی برباد کر دی ہے۔

\par }{\Q یَاہوِہ نے صِیّونؔ سے

\par }{\QB اُن کی مُقرّرہ عیدیں اَور سَبتیں فراموش کرا دیں۔

\par }{\Q اَور اَپنے شدید قہر میں

\par }{\QB بادشاہ اَور کاہِنؔ کو ذلیل کر دیا۔


\par }{\BB \par }
{\Q \VS{7}خُداوؔند نے اَپنے مذبح کو ردّ کیا

\par }{\QB اَور اُنہُوں نے اَپنے پاک مَقدِس کو ترک کر دیا۔

\par }{\Q اَور اُس کے محلوں کی دیواریں

\par }{\QB دُشمن کے سُپرد کر دیں؛

\par }{\Q اُنہُوں نے یَاہوِہ کے گھر میں اَیسا شور مچایاہے

\par }{\QB گویا کویٔی عید کا دِن ہو۔


\par }{\BB \par }
{\Q \VS{8}یَاہوِہ نے دخترِ صِیّونؔ کی فصیل

\par }{\QB گرانے کا اِرادہ کیا ہے۔

\par }{\Q اُنہُوں نے ماپنے والا فیتہ لے لیا ہے

\par }{\QB اَور اُسے برباد کرنے سے اَپنا ہاتھ نہیں روکا۔

\par }{\Q اُنہُوں نے فصیل اَور دیوار کو منہدم کیا؛

\par }{\QB وہ مِل کر ماتم کرتی ہیں۔


\par }{\BB \par }
{\Q \VS{9}اُس کے پھاٹک زمین میں غرق ہو گئے؛

\par }{\QB اَور اُنہُوں نے اُس کی سلاخوں کو توڑ کر برباد کر دیا۔

\par }{\Q اُس کا بادشاہ اَور اُس کے اُمرا قوموں میں جَلاوطن کئے گیٔے،

\par }{\QB آئین موقُوف ہو گیا،

\par }{\Q اَور اُس کے نبی اَب یَاہوِہ کی طرف سے

\par }{\QB کویٔی رُویا نہیں پاتے۔


\par }{\BB \par }
{\Q \VS{10}صِیّونؔ کی بیٹی کے بُزرگ

\par }{\QB زمین پر خاموش بیٹھے ہیں؛

\par }{\Q اُنہُوں نے اَپنے سَروں پر خاک ڈالی ہُوئی ہے

\par }{\QB اَور ٹاٹ پہن لیا ہے۔

\par }{\Q یروشلیمؔ کی کنواریوں نے

\par }{\QB اَپنے سَر زمین تک جھُکا رکھے ہیں۔


\par }{\BB \par }
{\Q \VS{11}میری آنکھیں روتے روتے دھُندلا گئیں،

\par }{\QB میں اَندر ہی اَندر پیچ و تاب میں ہُوں،

\par }{\Q چونکہ میرے لوگ تباہ ہو گئے،

\par }{\QB اَور چُھوٹے اَور شیر خوار بچّے

\par }{\Q شہر کے کوچوں میں نڈھال پڑے ہیں

\par }{\QB اِس لیٔے میرا دِل پگھل کر اُنڈیلا جا رہاہے۔


\par }{\BB \par }
{\Q \VS{12}جَب وہ شہر کے کوچوں میں پڑے ہُوئے

\par }{\QB زخمیوں کی طرح غش کھاتے ہیں،

\par }{\Q وہ اَپنی ماؤں کی گود میں

\par }{\QB دَم توڑنے لگتے ہیں،

\par }{\Q تَب وہ اُن سے پُوچھتے ہیں

\par }{\QB ”کہ روٹی اَور مَے کہاں ہے؟“


\par }{\BB \par }
{\Q \VS{13}اَے یروشلیمؔ کی بیٹی، مَیں تُجھ سے کیا کہُوں؟

\par }{\QB اَور تُجھے کس سے تشبیہ دُوں؟

\par }{\Q اَے صِیّونؔ کی کنواری بیٹی

\par }{\QB مَیں تُجھے کس کی مانند جان کر تُجھے تسلّی دُوں؟

\par }{\Q تیرا زخم سمُندر کی طرح گہرا ہے۔

\par }{\QB تُجھے کون شفا دے سَکتا ہے؟


\par }{\BB \par }
{\Q \VS{14}تیرے نبیوں کی ہر رُویا

\par }{\QB جھُوٹی اَور مہمل تھی؛

\par }{\Q اُنہُوں نے تیرا گُناہ آشکار نہ کیا

\par }{\QB تاکہ تُجھے اسیری سے بچاتے۔

\par }{\Q جو پیشن گوئیاں اُنہُوں نے تُجھ تک پہُنچائیں

\par }{\QB وہ جھُوٹے اَور گُمراہ کرنے والے تھے۔


\par }{\BB \par }
{\Q \VS{15}جو لوگ تیری راہ سے گزرتے ہیں

\par }{\QB وہ تُجھ پر تالیاں بجاتے ہیں؛

\par }{\Q وہ یروشلیمؔ کی بیٹی پر

\par }{\QB یہ کہہ کر آوازے کستے ہیں

\par }{\Q اَور اَپنے سَر ہلاتے ہیں:

\par }{\QB ”کیا یہ وُہی شہر ہے

\par }{\QB اَور سارے جہان کے لیٔے باعثِ مسرّت ہے؟“


\par }{\BB \par }
{\Q \VS{16}تیرے سَب دُشمنوں نے تیرے خِلاف

\par }{\QB اَپنے مُنہ پسارے ہیں؛

\par }{\Q وہ آوازے کستے اَور دانت پیستے ہیں

\par }{\QB اَور کہتے ہیں: ”ہم نے اُسے نگل لیا۔

\par }{\Q اِسی دِن کا ہمیں اِنتظار تھا؛

\par }{\QB اَور ہم اِسی دِن کو دیکھنے کے لیٔے زندہ تھے۔“


\par }{\BB \par }
{\Q \VS{17}یَاہوِہ نے جو قصد کیا ہُوا تھا اُسے پُورا کر ڈالا؛

\par }{\QB اُنہُوں نے اَپنا کلام پُورا کیا،

\par }{\Q جو اُنہُوں نے قدیم ایّام میں فرمایا تھا۔

\par }{\QB اُنہُوں نے نہایت بے رحمی کے ساتھ اُسے گرا دیا،

\par }{\Q اَور دُشمن کو تُجھ پر شادمان کیا،

\par }{\QB اَور تیرے حریف کا سینگ بُلند کیا۔


\par }{\BB \par }
{\Q \VS{18}لوگوں کے دِلوں نے

\par }{\QB خُداوؔند سے فریاد کی۔

\par }{\Q اَے صِیّونؔ کی بیٹی کی فصیل،

\par }{\QB شب و روز تیرے آنسُو نہر کی طرح بہتے رہیں؛

\par }{\Q تُو بالکُل آرام نہ کر،

\par }{\QB نہ تیری آنکھوں کو راحت ملے۔


\par }{\BB \par }
{\Q \VS{19}اُٹھ اَور رات کے ہر پہر،

\par }{\QB فریاد کر؛

\par }{\Q اَپنا دِل خُداوؔند کے حُضُور

\par }{\QB پانی کی طرح اُنڈیل دے۔

\par }{\Q اَور اَپنے بچّوں کی زندگی کی خاطِر

\par }{\QB جو ہر کُوچے میں

\par }{\Q بھُوک سے نڈھال پڑے ہیں،

\par }{\QB اَپنے ہاتھ اُن کی طرف اُٹھاکر دعا کر۔


\par }{\BB \par }
{\Q \VS{20}دیکھیں اَے یَاہوِہ اَور توجّہ فرمائیں:

\par }{\QB کہ آپ نے کس کے ساتھ یہ سلُوک کیا ہے؟

\par }{\Q کیا عورتیں اَپنی اَولاد کو کھا جایٔیں،

\par }{\QB جِن کی اُنہُوں نے پرورش کی؟

\par }{\Q کیا کاہِنؔ اَور نبی

\par }{\QB خُداوؔند کے پاک مَقدِس میں قتل کئے جایٔیں؟


\par }{\BB \par }
{\Q \VS{21}ضعیف و جَوان اِکٹھّے

\par }{\QB کوچوں میں خاک میں پڑے ہیں؛

\par }{\Q میری لڑکیاں اَور میرے لڑکے

\par }{\QB تلوار کا لقمہ بَن گیٔے۔

\par }{\Q آپ نے اُنہیں اَپنے غضب کے دِن مار ڈالا؛

\par }{\QB اَور اُنہیں نہایت بے رحمی سے قتل کیا۔


\par }{\BB \par }
{\Q \VS{22}”جِس طرح عید کے دِن لوگوں کو مدعو کیا جاتا ہے،

\par }{\QB اُسی طرح آپ نے میرے ہر طرف دہشت پھیلا دی۔

\par }{\Q یَاہوِہ کے قہر کے دِن

\par }{\QB نہ کویٔی فرار ہو سَکا اَور نہ کویٔی باقی بچا؛

\par }{\Q جِن کو مَیں نے پالا اَور پوسا،

\par }{\QB اُنہیں میرے دُشمنوں نے تباہ کر دیا۔“


\par }{\BB \par }
{\BB \par }


\PoetryChap{3}{\Q \VerseOne{1}مَیں ہی وہ شخص ہُوں جِس نے

\par }{\QB یَاہوِہ کے غضب کے عصا سے مُصیبت اُٹھائی۔


\par }{\Q \VS{2}اُنہُوں نے مُجھے نکال باہر کیا

\par }{\QB اَور رَوشنی کی بجائے تاریکی میں چلایا؛


\par }{\Q \VS{3}یقیناً اُن کا ہاتھ دِن بھر اَور بار بار

\par }{\QB میرے ہی خِلاف اٹھتا رہاہے۔


\par }{\BB \par }
{\Q \VS{4}اُنہُوں نے میری جلد اَور میرے جِسم کو خشک کر دیا

\par }{\QB اَور میری ہڈّیاں توڑ ڈالیں۔


\par }{\Q \VS{5}اُنہُوں نے میرا محاصرہ کرکے

\par }{\QB مُجھے تلخی اَور مشقّت سے گھیرلیا ہے۔


\par }{\Q \VS{6}اُنہُوں نے مُجھے بڑی مُدّت سے

\par }{\QB مَرے ہُوئے لوگوں کی طرح تاریکی میں بسایا ہے۔


\par }{\BB \par }
{\Q \VS{7}اُنہُوں نے میرے چاروں طرف فصیل کھڑی کر دی تاکہ میں بچ نہ نکلوں؛

\par }{\QB اَور مُجھے بھاری زنجیروں میں جکڑ دیا۔


\par }{\Q \VS{8}بَلکہ جَب مَیں پُکارتا اَور دہائی دیتا ہُوں،

\par }{\QB تو بھی وہ میری فریاد نہیں سُنتے۔


\par }{\Q \VS{9}اُنہُوں نے تراشے ہُوئے پتّھروں سے میرا راستہ روک رکھا ہے؛

\par }{\QB اَور میری راہیں ٹیڑھی کر دی ہیں۔


\par }{\BB \par }
{\Q \VS{10}گھات میں بیٹھے ہُوئے ریچھ،

\par }{\QB اَور چھُپے ہُوئے شیر کی طرح،


\par }{\Q \VS{11}اُنہُوں نے مُجھے راہ سے گھسیٹا اَور میری دھجّیاں اُڑا دیں

\par }{\QB اَور بے سہارا چھوڑ دیا۔


\par }{\Q \VS{12}اُنہُوں نے اَپنی کمان کھینچ کر

\par }{\QB مُجھے اَپنے تیروں کا نِشانہ بنایا۔


\par }{\BB \par }
{\Q \VS{13}اُنہُوں نے اَپنے ترکش کے تیروں سے

\par }{\QB میرے گُردے چھید ڈالے


\par }{\Q \VS{14}مَیں اَپنے سَب لوگوں کے لیٔے مذاق بَن گیا ہُوں؛

\par }{\QB اَور وہ مُجھے تنگ کرنے کے لیٔے دِن بھر گاتے ہیں۔


\par }{\Q \VS{15}اُنہُوں نے مُجھے کڑوے ساگ پات سے بھر دیا

\par }{\QB اَور پِت سے مدہوش کر ڈالا۔


\par }{\BB \par }
{\Q \VS{16}اُنہُوں نے کنکریوں سے میرے دانت توڑ ڈالے؛

\par }{\QB اَور مُجھے خاک میں مِلا دیا۔


\par }{\Q \VS{17}میرا سکون چھین لیا گیا؛

\par }{\QB اَور مَیں بھُول گیا کہ خُوشحالی کیا ہوتی ہے۔


\par }{\Q \VS{18}اِس لیٔے مَیں کہتا ہُوں، ”مَیں ناتواں ہو گیا

\par }{\QB اَورجو اُمّید مَیں نے یَاہوِہ سے کی تھی وہ ٹوٹ گئی۔“


\par }{\BB \par }
{\Q \VS{19}مُجھے اَپنی اَذیّت اَور آوارگی،

\par }{\QB اَور تلخی اَور پِت یاد آتی ہے۔


\par }{\Q \VS{20}مُجھے وہ اَچھّی طرح یاد ہیں،

\par }{\QB اِسی لیٔے میری جان اُداس رہتی ہے۔


\par }{\Q \VS{21}پھر بھی مَیں یہ باتیں سوچتا ہُوں

\par }{\QB اَور اَپنی اُمّید کو زندہ رکھتا ہُوں۔


\par }{\BB \par }
{\Q \VS{22}یَاہوِہ کی لافانی مَحَبّت کے باعث ہم فنا نہیں ہُوئے،

\par }{\QB کیونکہ اُس کی رحمت لازوال ہے۔


\par }{\Q \VS{23}ہر صُبح وہ نئی ہوتی رہتی ہے؛

\par }{\QB کیونکہ آپ کی وفاداری عظیم ہے۔


\par }{\Q \VS{24}میری جان کہتی ہے، ”یَاہوِہ ہی میرا حِصّہ ہیں؛

\par }{\QB اِس لیٔے میں اُن کا منتظر رہُوں گا۔“


\par }{\BB \par }
{\Q \VS{25}جو یَاہوِہ پر اُمّید رکھتے ہیں اَور اُن کے طالب ہیں،

\par }{\QB اُن پر وہ مہربان ہیں۔


\par }{\Q \VS{26}یہ بہتر ہے کہ یَاہوِہ کی نَجات کا

\par }{\QB خاموشی سے اِنتظار کیا جائے۔


\par }{\Q \VS{27}اِنسان کے لیٔے یہ بہتر ہے

\par }{\QB کہ وہ جَوانی ہی میں مشقّت کا جُوا اُٹھانے لگے۔


\par }{\BB \par }
{\Q \VS{28}وہ تنہا اَور خاموش بیٹھے

\par }{\QB کیونکہ یَاہوِہ نے ہی یہ جُوا اُس کے اُوپر رکھا ہے۔


\par }{\Q \VS{29}وہ اَپنا مُنہ خاک کی طرف جُھکائے رکھے۔

\par }{\QB شاید کچھ اُمّید باقی ہو۔


\par }{\Q \VS{30}وہ اَپنا گال طمانچہ مارنے والے کی طرف پھیر دے،

\par }{\QB اَور ملامت برداشت کرے۔


\par }{\BB \par }
{\Q \VS{31}کیونکہ خُداوؔند لوگوں کو

\par }{\QB ہمیشہ کے لیٔے ترک نہیں کرتے۔


\par }{\Q \VS{32}حالانکہ وہ دُکھ دیتے ہیں، پھر بھی وہ رحم کریں گے،

\par }{\QB کیونکہ اُن کی شفقت عظیم ہے۔


\par }{\Q \VS{33}اِس لیٔے وہ بنی آدمؔ پر دُکھ

\par }{\QB اَور تکلیف لانے سے خُوش نہیں ہوتے۔


\par }{\BB \par }
{\Q \VS{34}دُنیا بھرکے قَیدیوں کو

\par }{\QB پامال کرنا،


\par }{\Q \VS{35}خُداتعالیٰ کے

\par }{\QB کسی کی حق تلفی کرنا،


\par }{\Q \VS{36}اَور کسی شخص کو اِنصاف سے محروم رکھنا۔

\par }{\QB کیا خُداوؔند یہ سَب کچھ نہیں دیکھتے؟


\par }{\BB \par }
{\Q \VS{37}کیا کسی کے کہنے کے مُطابق کچھ ہو سَکتا ہے

\par }{\QB جَب تک کہ خُداوؔند حُکم نہ دیں؟


\par }{\Q \VS{38}کیا بُرائی اَور بھلائی دونوں

\par }{\QB خُداتعالیٰ کے حُکم کے مُطابق نہیں آتیں؟


\par }{\Q \VS{39}جَب کویٔی اِنسان زندگی میں اَپنے ہی گُناہوں کی سزا پاتا ہو

\par }{\QB تو وہ شکایت کیوں کرے؟


\par }{\BB \par }
{\Q \VS{40}آؤ ہم اَپنی روِشوں کو جانچیں،

\par }{\QB اُنہیں آزمائیں اَور یَاہوِہ کی طرف لَوٹیں۔


\par }{\Q \VS{41}آؤ ہم اَپنے دِل اَور اَپنے ہاتھ

\par }{\QB خُدا کی طرف اُوپر اُٹھائیں جو آسمان پر ہے اَور کہیں:


\par }{\Q \VS{42}ہم نے گُناہ کیا ہے اَور آپ کے خِلاف بغاوت کی ہے

\par }{\QB اَور آپ نے ہمیں مُعاف نہیں کیا۔


\par }{\BB \par }
{\Q \VS{43}آپ نے قہر سے ہمیں ڈھانپا اَور رگیدا؛

\par }{\QB اَور بے رحمی سے ہمیں قتل کیا۔


\par }{\Q \VS{44}آپ بادل میں چھُپ گئے

\par }{\QB تاکہ ہماری دعا آپ تک نہ پہُنچ پایٔے۔


\par }{\Q \VS{45}آپ نے ہمیں مُختلف قوموں کے درمیان

\par }{\QB نَجاست اَور کوڑا کرکٹ بنا دیا ہے۔


\par }{\BB \par }
{\Q \VS{46}”ہمارے سبھی دُشمنوں نے ہمارے خِلاف

\par }{\QB اَپنا مُنہ پسارا ہے۔


\par }{\Q \VS{47}ہم نے خوف اَور دہشت،

\par }{\QB ویرانی اَور بربادی برداشت کی۔“


\par }{\Q \VS{48}میرے لوگوں کی تباہی کے باعث

\par }{\QB میری آنکھوں سے آنسُوؤں کے چشمے جاری ہیں۔


\par }{\BB \par }
{\Q \VS{49}میری آنکھوں سے لگاتار آنسُو بہتے رہیں گے،

\par }{\QB اُنہیں اُس وقت تک راحت نہ ہوگی،


\par }{\Q \VS{50}جَب تک کہ یَاہوِہ

\par }{\QB آسمان سے نظر کرکے نیچے نہ دیکھیں۔


\par }{\Q \VS{51}اَپنے شہر کی تمام عورتوں کا حال دیکھ کر

\par }{\QB میری جان ملُول ہوتی ہے۔


\par }{\BB \par }
{\Q \VS{52}جو خوامخواہ میرے دُشمن بنے تھے

\par }{\QB اُنہُوں نے پرندہ کی طرح میرا پیچھا کیا۔


\par }{\Q \VS{53}اُنہُوں نے گڑھے میں میری جان لینے کی کوشش کی

\par }{\QB اَور مُجھے سنگسار کیا۔


\par }{\Q \VS{54}پانی میرے سَر سے گزر گیا،

\par }{\QB اَور مَیں نے سوچا کہ میں اَب مَرا۔


\par }{\BB \par }
{\Q \VS{55}اَے یَاہوِہ، مَیں نے گڑھے کی گہرائی میں سے

\par }{\QB آپ کو پُکارا۔


\par }{\Q \VS{56}آپ نے میری فریاد سُنی:

\par }{\QB میری راحت کی پُکار سے: ”اَپنے کان بند نہ کریں۔“


\par }{\Q \VS{57}جَب مَیں نے آپ کو پُکارا، آپ قریب آئے،

\par }{\QB اَور آپ نے کہا، ”خوف نہ کر۔“


\par }{\BB \par }
{\Q \VS{58}اَے خُداوؔند، آپ نے میرا مُقدّمہ اَپنے ہاتھ میں لیا،

\par }{\QB اَور میری جان بچائی۔


\par }{\Q \VS{59}اَے یَاہوِہ، آپ نے وہ نااِنصافی دیکھی جو میرے ساتھ ہُوئی۔

\par }{\QB میری حمایت کریں!


\par }{\Q \VS{60}اُن کے اِنتقام کی سختی

\par }{\QB اَور اُن کے میرے خِلاف منصُوبے، آپ نے دیکھ لیٔے ہیں۔


\par }{\BB \par }
{\Q \VS{61}اَے یَاہوِہ، آپ نے اُن کی طَعنہ زنی،

\par }{\QB اَور میرے خِلاف اُن کے تمام منصُوبے سُن لیٔے ہیں۔


\par }{\Q \VS{62}اَورجو کچھ میرے دُشمن دِن بھر میری مُخالفت میں کہتے ہیں

\par }{\QB اَور کانا پھُوسی کرتے ہیں۔


\par }{\Q \VS{63}اُن کی طرف دیکھیں! اُٹھتے اَور بیٹھتے ہُوئے،

\par }{\QB وہ گا گا کر میرا مضحکہ اُڑاتے ہیں۔


\par }{\BB \par }
{\Q \VS{64}اَے یَاہوِہ، اُن کے ہاتھوں نے جو کچھ کیا،

\par }{\QB اُس کے مُطابق اُن کو بدلہ دیں۔


\par }{\Q \VS{65}اُن کے دِل پر پردہ ڈال دیں،

\par }{\QB اَور آپ کی لعنت اُن پر ہو۔


\par }{\Q \VS{66}اَے یَاہوِہ آسمان سے اَپنے قہر میں اُن کا تعاقب کرکے

\par }{\QB روئے زمین پر اُنہیں فنا کر دیں۔


\par }{\BB \par }
{\BB \par }


\PoetryChap{4}{\Q \VerseOne{1}سونے نے اَپنی آب و تاب کیسے کھودی ہے،

\par }{\QB اَور سونا کیسا پھیکا پڑ گیا ہے!

\par }{\Q مُقدّس موتی ہر گلی کوچہ میں

\par }{\QB بکھرے پڑے ہیں۔


\par }{\BB \par }
{\Q \VS{2}صِیّونؔ کے عزیز بیٹے،

\par }{\QB جو وزن میں خالص سونے کی طرح تھے،

\par }{\Q کُمہار کے بنائے ہُوئے

\par }{\QB برتنوں کے برابر ہو گئے۔


\par }{\BB \par }
{\Q \VS{3}گیدڑ بھی اَپنی چھاتیوں سے

\par }{\QB اَپنے بچّوں کو دُودھ پِلاتے ہیں،

\par }{\Q لیکن میری قوم کی بیٹی

\par }{\QB بیابان کے شتر مُرغ کی طرح بےرحم ہو گئی ہے۔


\par }{\BB \par }
{\Q \VS{4}شیر خوار کی زبان پیاس کے مارے

\par }{\QB تالُو سے چپک کر رہ گئی ہے؛

\par }{\Q بچّے روٹی مانگتے ہیں،

\par }{\QB لیکن اُنہیں کویٔی نہیں دیتا۔


\par }{\BB \par }
{\Q \VS{5}جو لوگ کسی زمانہ میں لذیذ کھانے کھاتے تھے

\par }{\QB اَب گلیوں میں مُحتاج پڑے ہیں۔

\par }{\Q جو اَرغوانی لباس میں بڑے ہُوئے

\par }{\QB اَب راکھ کے ڈھیر پر لیٹے ہیں۔


\par }{\BB \par }
{\Q \VS{6}میرے لوگوں کی سزا

\par }{\QB سدُومؔ سے بھی سنگین ہے۔

\par }{\Q جو پل بھر میں تباہ ہو گیا

\par }{\QB اَور کویٔی ہاتھ اُس کی مدد کے لیٔے نہ بڑھ پایا۔


\par }{\BB \par }
{\Q \VS{7}اُس کے اُمرا برف سے زِیادہ شفّاف

\par }{\QB اَور دُودھ سے زِیادہ سفید تھے،

\par }{\Q اَور اُن کے جِسم لعل سے زِیادہ سُرخ

\par }{\QB اَور اُن کی جھلک نیلم کی سِی تھی۔


\par }{\BB \par }
{\Q \VS{8}لیکن اَب اُن کے چہرے اِس قدر سیاہ ہو گئے ہیں؛

\par }{\QB کہ وہ گلی کوچوں میں پہچانے بھی نہیں جاتے۔

\par }{\Q اُن کی جلد ہڈّیوں سے چپک کر رہ گئی ہے؛

\par }{\QB اَور وہ سُوکھ کر لکڑی کی طرح سخت ہو گئی ہے۔


\par }{\BB \par }
{\Q \VS{9}تلوار سے قتل ہونے والوں کا حال

\par }{\QB بھُوکوں مرنے والوں سے بہتر ہے؛

\par }{\Q کیونکہ کھیت سے اناج نہ مِلنے کی وجہ سے

\par }{\QB وہ کُڑھ کُڑھ کر ہلاک ہو جاتے ہیں۔


\par }{\BB \par }
{\Q \VS{10}رحم دِل عورتوں نے خُود اَپنے ہاتھوں سے

\par }{\QB اَپنے بچّوں کو پکایا،

\par }{\Q میرے لوگوں کی تباہی کے وقت

\par }{\QB وُہی اُن کی خُوراک بنے۔


\par }{\BB \par }
{\Q \VS{11}یَاہوِہ نے اَپنا غضب پُورے جوش سے ظاہر کیا؛

\par }{\QB اُنہُوں نے اَپنا شدید قہر نازل کیا۔

\par }{\Q اُنہُوں نے صِیّونؔ میں اَیسی آگ لگائی

\par }{\QB جِس نے اُس کی بُنیادیں بھسم کر دیں۔


\par }{\BB \par }
{\Q \VS{12}رُوئے زمین کے بادشاہ،

\par }{\QB اَور نہ ہی دُنیا کا کویٔی باشِندہ، یہ یقین کرتا تھا،

\par }{\Q کہ دُشمن اَور حریف

\par }{\QB یروشلیمؔ کے پھاٹکوں سے داخل ہو پائیں گے۔


\par }{\BB \par }
{\Q \VS{13}لیکن یہ اُس کے نبیوں کے گُناہوں

\par }{\QB اَور اُس کے کاہِنوں کی بدکاری کے باعث ہُوا،

\par }{\Q جنہوں نے اُس میں سے

\par }{\QB صادقوں کا خُون بہایا۔


\par }{\BB \par }
{\Q \VS{14}اَب وہ گلیوں میں اَندھوں کی طرح

\par }{\QB مارے مارے پھرتے ہیں۔

\par }{\Q وہ خُون سے اِس قدر آلُودہ ہو چُکے ہیں

\par }{\QB کہ کویٔی اُن کا لباس بھی چھُو نہیں سَکتا۔


\par }{\BB \par }
{\Q \VS{15}لوگ اُنہیں پُکار پُکار کر کہتے ہیں: ”دُورہو جاؤ!“ تُم ناپاک ہو،

\par }{\QB ”دُور رہو! دُور رہو! ہمیں مت چھُونا!“

\par }{\Q جَب وہ بھاگ جاتے ہیں اَور آوارہ پھرنے لگتے ہیں،

\par }{\QB تو قوموں کے لوگ کہتے ہیں،

\par }{\QB ”اَب یہ یہاں نہیں رہ سکتے۔“


\par }{\BB \par }
{\Q \VS{16}یَاہوِہ نے خُود اُنہیں تِتّر بِتّر کیا ہے؛

\par }{\QB اَور وہ اَب اُن پر نظر نہیں کرتے۔

\par }{\Q کاہِنوں کا کویٔی اِحترام نہیں کرتے،

\par }{\QB نہ بُزرگوں کا لحاظ رکھا جاتا ہے۔


\par }{\BB \par }
{\Q \VS{17}مزید یہ کہ خوامخواہ مدد کا اِنتظار کرتے کرتے،

\par }{\QB ہماری آنکھیں تھک گئی ہیں؛

\par }{\Q ہم اَپنے بُرجوں پر سے ایک اَیسی قوم کو دیکھتے رہے

\par }{\QB جو ہمیں بچا نہ سکی۔


\par }{\BB \par }
{\Q \VS{18}لوگ ہر قدم پر ہمارے پیچھے اَیسے پڑے،

\par }{\QB کہ ہم اَپنی گلیوں میں بھی نکل نہیں سکتے تھے۔

\par }{\Q ہمارا اَنجام قریب تھا، ہمارے دِن ختم ہو گئے تھے،

\par }{\QB کیونکہ ہماری زندگی کا خاتمہ آ پہُنچا تھا۔


\par }{\BB \par }
{\Q \VS{19}ہمارا تعاقب کرنے والے

\par }{\QB آسمان پر اُڑنے والے عُقابوں سے بھی زِیادہ تیزرَو تھے؛

\par }{\Q اُنہُوں نے پہاڑوں پر ہمارا پیچھا کیا

\par }{\QB اَور بیابان میں ہمارے لیٔے گھات لگا کر بیٹھے رہے۔


\par }{\BB \par }
{\Q \VS{20}یَاہوِہ کا ممسوح، جو ہماری زندگی کا دَم تھا،

\par }{\QB اُن کے پھندوں میں گِرفتار ہو گیا۔

\par }{\Q ہمارا تو یہ خیال تھا کہ اُس کے سایہ میں

\par }{\QB ہم مُختلف قوموں کے درمیان زندہ رہیں گے۔


\par }{\BB \par }
{\Q \VS{21}اَے اِدُوم کی بیٹی، جو عُوضؔ کی سرزمین میں بستی ہے،

\par }{\QB خُوش اَور شادمان ہو۔

\par }{\Q لیکن یہ پیالہ تُجھ تک بھی پہُنچ جائے گا؛

\par }{\QB اَور تُو مدہوش اَور برہنہ کی جائے گی۔


\par }{\BB \par }
{\Q \VS{22}اَے صِیّونؔ کی بیٹی، تیری سزا ختم ہوگی؛

\par }{\QB وہ تیری جَلاوطنی کو طُول نہ دیں گے۔

\par }{\Q لیکن اَے اِدُوم کی بیٹی، وہ تیرے گُناہ کی سزا دیں گے

\par }{\QB اَور تیری بدکاری ظاہر کر دیں گے۔


\par }{\BB \par }
{\BB \par }


\PoetryChap{5}{\Q \VerseOne{1}اَے یَاہوِہ، جو کچھ ہم پر گزرا ہے اُسے یاد کیجئے؛

\par }{\QB نظر کیجئے، اَور ہماری رُسوائی کو دیکھئے۔


\par }{\Q \VS{2}ہماری مِیراث بیگانوں کے حوالہ کی گئی،

\par }{\QB اَور ہمارے گھر پردیسیوں کے ہو گئے۔


\par }{\Q \VS{3}ہم یتیم ہو گئے اَور ہم پر والدوں کا سایہ نہ رہا،

\par }{\QB اَور ہماری مائیں بیواؤں کی مانند ہو گئیں۔


\par }{\Q \VS{4}ہمیں پانی تک خرید کر پینا پڑتا ہے؛

\par }{\QB اَور لکڑی بھی مول لینی پڑتی ہے۔


\par }{\Q \VS{5}ہمارا تعاقب کرنے والے ہمارے بالکُل قریب پہُنچ چُکے ہیں؛

\par }{\QB ہم تھک گیٔے ہیں اَور آرام نہیں لے پاتے۔


\par }{\Q \VS{6}ہم نے مِصریوں اَور اشُوریوں کی اِطاعت قبُول کی

\par }{\QB تاکہ پیٹ بھر کر روٹی کھا سکیں۔


\par }{\Q \VS{7}ہمارے آباؤاَجداد نے گُناہ کیا اَور چل بسے،

\par }{\QB اَور ہم اُن کے گُناہوں کی سزا پا رہے ہیں۔


\par }{\Q \VS{8}غُلام ہم پر حُکومت کرتے ہیں،

\par }{\QB اَور ہمیں اُن کے ہاتھوں سے چھُڑانے والا کویٔی نہیں۔


\par }{\Q \VS{9}اہلِ بیابان کی تلوار کے باعث

\par }{\QB ہم اَپنی جان پر کھیل کر روٹی حاصل کرتے ہیں۔


\par }{\Q \VS{10}بھُوک کی وجہ سے تپ کر

\par }{\QB ہماری جلد تنور کی مانند جلنے لگی ہے۔


\par }{\Q \VS{11}صِیّونؔ میں عورتوں کو،

\par }{\QB اَور بنی یہُوداہؔ کے شہروں میں کنواریوں کو بےحُرمت کیا گیا۔


\par }{\Q \VS{12}شہزادے ہاتھوں کے بَل لٹکایٔے گیٔے؛

\par }{\QB اَور بُزرگوں کا اِحترام نہ کیا گیا۔


\par }{\Q \VS{13}نوجوان چکّی پیستے ہیں؛

\par }{\QB اَور لڑکے لکڑی کا بوجھ ڈھوتے ہُوئے لڑکھڑاتے ہیں۔


\par }{\Q \VS{14}بُزرگ شہر کے پھاٹک پر نظر نہیں آتے؛

\par }{\QB اَور نوجوانوں نے گانا بجانا بند کر دیا۔


\par }{\Q \VS{15}ہمارے دِلوں سے خُوشی جاتی رہی؛

\par }{\QB اَور ہمارا رقص ماتم میں بدل گیا۔


\par }{\Q \VS{16}ہمارے سَر سے تاج گِر گیا ہے۔

\par }{\QB ہم پر افسوس کہ ہم نے گُناہ کیا!


\par }{\Q \VS{17}اِس لیٔے ہمارے دِل بیہوش ہو گئے،

\par }{\QB اَور اِن ہی باتوں کی وجہ سے ہماری آنکھیں دھُندلا گئیں۔


\par }{\Q \VS{18}کیونکہ صِیّونؔ کا پہاڑ ویران ہو گیا ہے،

\par }{\QB اَور وہاں گیدڑ گھُومتے پھرتے ہیں۔


\par }{\BB \par }
{\Q \VS{19}پر اَے یَاہوِہ آپ، اَبد تک حُکومت کریں گے؛

\par }{\QB اَور آپ کا تخت پُشت در پُشت قائِم رہے گا۔


\par }{\Q \VS{20}آپ نے ہمیں ہمیشہ کے لیٔے کیوں فراموش کر دیا؟

\par }{\QB آپ نے ہمیں اِتنے عرصہ تک کیوں بھُلائے رکھا؟


\par }{\Q \VS{21}اَے یَاہوِہ، ہمیں اَپنی طرف پھیر لیں تاکہ ہم لَوٹ آئیں،

\par }{\QB ہمارے دِن عہدِ قدیم کی طرح پھر سے بدل دیں۔


\par }{\Q \VS{22}آپ نے ہمیں بالکُل ردّ تو نہیں کر دیا؟

\par }{\QB اَور آپ ہم سے حَد سے زِیادہ خفا تو نہیں؟

\par }\end{RTL}
